עודד לויתן

עודד (דדה) לויתן (20 באוקטובר 1940 - 25 במאי 2013) היה סופר ישראלי. דוקטור לכלכלה, כלכלן במחלקת המחקר של בנק ישראל.

קורות חיים
עודד לויתן יליד 1940, התגורר בירושלים. הוא בן דודו של הפרופסור לכלכלה ניסן לויתן. הוא בעל תואר דוקטור בכלכלה. עבד במחלקת המחקר של בנק ישראל, ככלכלן חוקר. הוא שימש כמרצה באוניברסיטת תל אביב

לויתן התמחה בהיבטים כלכליים של כלכלה ציבורית, תקציב המדינה, אבטלה, עוני ומדיניות רווחה. בשנת 2003 פורסמה עבודתו העיונית: ״השפעת החלוקה מחדש על ממדי העוני ועומקו 1987-2001״.

לצד עבודתו ככלכלן וכחוקר הוא כתב גם רומנים, שבהם שילב היבטים של כלכלה. הרומן הראשון, מסעו הכפול של הדובדבן, שהפך לרב מכר הוא מותחן פוליטי שפורסם ב-1995.הנדלזלץ, מיכאל. ״משפטים, פוליטיקה, ריגול, אוכל, מין״, הארץ, מוסף ספרים, גל' 116 (י"ז באייר תשנ"ה, 17 במאי 1995), עמ' 11, 14. (כתבה על הספר מסעו הכפול של הדובדבן)  הרומן השני, כמו גחלים מתלקחות, התפרסם ב-1997.סנדרסון, אורן. ״הדובדבן מכה שנית״. הארץ, מוסף ספרים, גל' 261 (כ"ט בשבט תשנ"ח, 25 בפברואר 1998), עמ' 7. (כתבה על הספר כמו גחלים מתלקחות) שני הספרים פורסמו בהוצאת הקיבוץ המאוחד. הוא המשיך בכתיבה ספרותית גם לאחר יציאתו לגמלאות מבנק ישראל, אך לא הספיק לפרסם ספרים נוספים.

חיים אישיים
עודד לויתן היה נשוי עד לפטירתו ליעל לויתן, בתה של פרופ’ יפה קידר. בני הזוג התגוררו בירושלים.

הוא נפטר במאי 2013, ונקבר בבית העלמין קיבוץ קריית ענבים. הותיר אחריו שתי אחיות ערה ונאוה, את אשתו יעל, ושלושת ילדיהם: הבת עפרית והבנים עידו ועמרי, וחמישה נכדים - כליל, לוטם, ינון, אורי ורוני (שנולדה לאחר פטירתו). בנו עידו הוא ד"ר לפסיכולוגיה באוניברסיטה הפתוחה.

עודד לויתן היה שחקן טניס חובב.

קישורים חיצוניים

 Oded liviatan, באתר לקסיקון הספרות העברית החדש
 הסופר עודד לויתן, אתר סימניה

הערות שוליים

קטגוריה:כלכלנים ישראלים
קטגוריה:סופרים ישראלים
קטגוריה:עובדי בנק ישראל
קטגוריה:ירושלים: אישים
קטגוריה:אישים הקבורים בקריית ענבים
קטגוריה:ישראלים שנולדו ב-1940
קטגוריה:ישראלים שנפטרו ב-2013